Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1994. évi I. törvény 3. §-ával összhangban — a rendelet
Paragraph Index: 198

10. Az élelmiszerekre vonatkozó követelmények 10.1.1. Azt az élelmiszert, élelmiszer nyersanyagot, élelmiszer adalékanyagot, technológiai segédanyagot, ami valószínûsíthetõen fertõzött parazitákkal, kórokozó mikroorganizmusokkal, toxikus anyagokat, lebomlott vagy idegen anyagot tartalmaz és szétválogatás vagy elõkészítés és feldolgozás után még mindig nem alkalmas emberi fogyasztásra, nem szabad felhasználni az élelmiszerrel kapcsolatos célokra. 10.1.2. Élelmiszer csak emberi fogyasztásra alkalmas, egészségre ártalmatlan, a termék jellegének megfelelõ minõségû nyersanyagból állítható elõ, a Magyar Élelmiszerkönyvben szereplõ, vagy a felhasználó, a forgalmazó vagy az elõállító kérelmére az OÉTI megfelelõséget tanúsító vizsgálati bizonylatával engedélyezett adalékanyagok és technológiai segédanyagok felhasználásával, a közegészségügyi, állategészségügyi, élelmiszer-higiéniai és minõségi követelményeknek megfelelõen. 10.2. Nyersanyagot, adalékanyagot a feldolgozás elõtt mennyiségi, minõségi átvétellel a hozzá tartozó dokumentációk, specifikációk, szállítási bizonylatok és jelölésük alapján azonosítani, ellenõrizni kell, szükség esetén laboratóriumi vizsgálattal is. 10.3. A feldolgozásra kerülõ növényi nyersanyagnak megfelelõ érettségûnek kell lennie, nem lehet idegen szagú (pl. dohos, penészes), rothadó, fagykáros, romlóhibás, kárés kórokozókat, illetve azok kártételét tartalmazó, rovarrágott, a meghatározott célú feldolgozás szempontjából idegen szerves (saját, illetve más növényi rész) vagy szervetlen (pl. kõ, kavics, homok) anyagot tartalmazó, az ágazati szabványokban meghatározott mértéken felül. 10.4. Az élelmiszert, élelmiszer nyersanyagot, élelmiszer adalékanyagot, technológiai segédanyagot, olyan körülmények között kell tárolni, amely megvédi azokat a megromlástól és fertõzõdéstõl. 10.5. Minden kezelt, tárolt, csomagolt, árusításra felkínált és szállított élelmiszert védeni kell bármiféle szennyezõdéstõl, ami alkalmatlanná tehetné azt emberi fogyasztásra, ártalmassá az ember egészségére. Az élelmiszereket úgy kell elhelyezni és védeni, hogy minimális legyen a fertõzõdés lehetõsége. A kártevõk elleni folyamatos védekezést is biztosítani kell, a megfelelõ eljárásokkal. 10.6.1. A csomagolást olyan feltételek között és úgy kell végezni, hogy a termék ne károsodjék, ne szennyezõdjék, ne fertõzõdjék és a csomagolóanyag védje az élelmiszert. Ugyanaz a dolgozó csomagolt és csomagolatlan termékekkel nem érintkezhet. 10.6.2. Csomagolt és csomagolatlan termék egyidejûleg egymás mellett azonos szállítószalagon nem továbbítható. 2003/91. szám 10.6.3. A csomagolóhelyiségben legfeljebb a napi csomagolóanyag-szükségletet szabad tárolni. 10.6.4. Ha a csomagolásra kerülõ élelmiszer jellege vagy higiéniai ok miatt szükséges, az egyedi (elsõdleges) és a gyûjtõcsomagolást külön-külön helyiségekben kell elvégezni. 10.7.1. Csomagolatlan, félkész és kész élelmiszert, az azokat tartalmazó ládákat, rekeszeket, tálcákat, edényeket, továbbá csomagolóanyagot közvetlenül padozatra helyezni nem szabad, azokat tiszta alátéten (rácson vagy zsámolyon) kell tartani, és közvetlenül a fal mellé helyezni nem szabad. Kivételt képeznek a földben termõ zöldség-, gyümölcsfélék, földes áruk és palackozott italok, amelyek a földön, padozaton is tárolhatók. 10.7.2. A ládákat, rekeszeket, tálcákat és edényeket akkor szabad egymásra helyezni, ha azok az alattuk levõ élelmiszerrel nem érintkeznek. Edényt, tálcát padozaton, földön húzva továbbítani tilos. 10.7.3. A zöldég-gyümölcs kivételével a termék sajátosságait is figyelembe véve, a tárolás, szállítás során fával (pl. doboz, polc, raklap, alátét) csak gyûjtõcsomagolású vagy kettõs csomagolású, illetve biztonságos zárású kész élelmiszer érintkezhet. 10.8.1. Az élelmiszert fajtánként és gyártási tételenként rendezve úgy kell tárolni, hogy az megközelíthetõ, ellenõrizhetõ és a kívánt sorrendben könnyen elszállítható legyen. 10.8.2. Ugyanazon fajta, de más gyártási tételû termékek tétel azonosító számát (gyártási idõ, minõségmegõrzési idõ) fel kell tüntetni az egységraklapon, csomagolási soron stb. 10.8.3. Az élelmiszert, élelmiszer alapanyagot, adalékés segédanyagokat nem élelmezési célú anyaggal, valamint intenzív szagú, ízû vagy a minõségére káros hatású más élelmiszerrel együtt ugyanabban a helyiségben nem szabad tárolni. 10.8.4. Közfogyasztásra szánt élelmiszerrel tilos együtt tárolni személyes használati tárgyat és a magánfogyasztás célját szolgáló ételt, élelmiszert. 10.8.5. Az adalékanyagokat külön raktárhelyiségben, vagy zártan kell tárolni oly módon, hogy a megjelölésükben levõ hõmérsékleti körülményeket biztosítani kell, folyamatos használat esetén a felbontott egységeket vissza kell zárni és a jelölõ címkét a minõségmegõrzési idõ határnapjáig meg kell õrizni. 10.9.1. Egészséges csecsemõk és gyermekek táplálására szolgáló élelmiszereket, diétás élelmiszereket, nagy izomerõ kifejtését elõsegítõ, elsõsorban sportolóknak, testépítõknek, nehéz fizikai munkát végzõknek szánt élelmiszereket, a vitaminnal, illetve ásványi anyaggal dúsított, kiegészített élelmiszert, az étrend kiegészítõ készítményt, a mesterséges édesítõszerrel készített, hozzáadott cukrot nem tartalmazó élelmiszert (a továbbiakban együtt: különleges táplálkozási igényeket kielégítõ élelmiszer) csak a készítmény elõállítási engedélyében feltüntetett telephelyen és az elõírások szerint szabad gyártani. 10.9.2. A különleges táplálkozási igényeket kielégítõ élelmiszer gyártása során:

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes